cid:image006.png@01DA6A29.62B2A850

ข่าวประชาสัมพันธ์

**SCG Brand Official Platforms ครองแชมป์ 3 ปีซ้อน “BEST BRAND PERFORMANCE ON SOCIAL MEDIA สาขา CONSTRUCTION MATERIAL” มุ่งสู่การเป็นพื้นที่ปลอดภัยในการเลือกวัสดุก่อสร้าง**



**SCG Brand Official Platforms คว้ารางวัลชนะเลิศ “BEST BRAND PERFORMANCE ON SOCIAL MEDIA สาขา CONSTRUCTION MATERIAL” จากงาน THAILAND SOCIAL AWARDS ครั้งที่ 12 เป็นปีที่ 3 ติดต่อกัน (ปี 2022 - 2024) ใช้ความรู้และประสบการณ์ของแบรนด์ ผ่านกลยุทธ์การสื่อสารบนโซเชียลมีเดียที่ตรงใจ ตอบโจทย์ และเข้าถึงกลุ่มเป้าหมาย**

นางสาวศิรินทร์ อัศวพัฒนานนท์ Portfolio Marketing Manager, Housing Product Solution Business บริษัท เอสซีจี รูฟฟิ่ง จำกัด ผู้บริหารจัดการ SCG Brand Official Platforms กล่าวว่า *“ในยุคดิจิทัลที่โซเชียลมีเดียมีบทบาทสำคัญต่อพฤติกรรมของผู้บริโภค SCG เล็งเห็นโอกาสเพื่อใช้แพลตฟอร์มเหล่านี้ในการเข้าถึงลูกค้า สร้างการมีส่วนร่วม และมอบประสบการณ์ที่ดีให้กับลูกค้าตลอดทั้ง Customer Journey ผ่านคอนเทนต์ที่ตรงใจ ตอบโจทย์ความต้องการได้ทันท่วงที ด้วยข้อมูลจากประสบการณ์ผู้ผลิตโดยตรง เพราะเราเข้าใจดีว่าการสร้างบ้านหนึ่งหลัง ลูกค้าต้องทุ่มเททั้งแรงกาย แรงใจ และเงินทุน SCG Brand จึงมุ่งหวังเป็นผู้ช่วยที่พร้อมให้ข้อมูล คำแนะนำ และคำปรึกษาเรื่องการสร้างบ้านในทุกที่ ทุกเวลา ผ่านดิจิทัลแพลตฟอร์มต่างๆ เพื่อเติมเต็มความต้องการของลูกค้าได้อย่างสมบูรณ์ยิ่งขึ้น และสร้างประสบการณ์ที่ดีร่วมกันอย่างยั่งยืน”* คุณศิรินทร์กล่าว

**SCG Brand Official Platforms มีดิจิทัลแพลตฟอร์มที่หลากหลาย** รองรับการสื่อสารกับกลุ่มเป้าหมายที่แตกต่างกัน แต่ทั้งหมดล้วนเชื่อมโยงกันเพื่อตอบโจทย์ความต้องการของลูกค้าได้อย่างมีประสิทธิภาพ

* **Facebook :** แหล่งข้อมูลรายละเอียด และโปรโมชัน สินค้า บริการ และโซลูชันจาก SCG พร้อมเปิดช่องทางติดต่อสื่อสารที่สะดวกรวดเร็ว ตอบคำถามและให้คำปรึกษาเรื่องบ้าน
* **YouTube :** ช่องวิดีโอ How-to การใช้งานสินค้า เทคนิคการติดตั้งของสินค้า บริการ และโซลูชันจาก SCG
* **LINE Official Account :** แหล่งข้อมูลรายละเอียด และโปรโมชัน สินค้า บริการ และโซลูชันจาก SCG
* **Instagram :** รวมไอเดียแบบบ้าน ดีไซน์การตกแต่งบ้าน และภาพตัวอย่างการใช้งาน (Site References) ของ สินค้า บริการ และโซลูชันจาก SCG
* **Website :** แหล่งรวมข้อมูล และโปรโมชันครบวงจร ทั้งสินค้า บริการ และโซลูชันจาก SCG



**มุ่งสู่การเป็นผู้นำด้านประสบการณ์ลูกค้าบนโซเชียลมีเดียอย่างต่อเนื่อง**

ในปี 2567 SCG Brand เตรียมพร้อมขยายช่องทางสู่ TikTok ภายใต้ชื่อช่อง “อิน House by SCG Smart Living” เน้นสื่อสารความรู้เรื่องบ้านอย่างครบครัน ตั้งแต่ข้อมูลน่ารู้ทั่วไป การเลือกสรรวัสดุก่อสร้างที่เหมาะสม เทคนิคการติดตั้งที่ถูกวิธี ไปจนถึงโซลูชันต่างๆ เพื่อช่วยยกระดับคุณภาพของการอยู่อาศัย มุ่งหวังสู่การเป็น Destination ในทุกเรื่องการทำบ้านที่พร้อมตอบสนองต่อความต้องการของลูกค้าได้อย่างถูกที่ ถูกเวลา และไร้ขีดจำกัดให้มากที่สุด

**ผู้ที่สนใจสินค้าและบริการของ เอสซีจี สามารถติดตามข่าวสารผ่านช่องทาง** [**www.scgbuildingmaterials.com**](http://www.scgbuildingmaterials.com) **หรือ Facebook Page : SCG Brand หรือ LINE : @SCGBrand หรือ Instagram : SCG.Brand หรือ TikTok : อิน House by SCG Smart Living หรือสอบถามข้อมูลเพิ่มเติมได้ที่ SCG Contact Center 02-586-2222**